עסקת החלף

עסקת החלף, או "סוואפ" (באנגלית: Swap) היא סוג של נגזר פיננסי. משמעותה היא הסכם בין שני צדדים להחלפת נכסים פיננסיים בתאריך עתידי קבוע מראש. עסקת סוואפ יכולה להיות גם סדרת חוזים עתידיים במסגרתה הצד האחד מתחייב להקצות סדרה של תזרימי מזומנים לצד השני בתמורה לסדרה של תזרימי מזומנים מסוג אחר, בסדרה של תאריכים קבועים מראש.<ref>[http://www.investopedia.com/terms/s/swap.asp?ad=dirN&qo=investopediaSiteSearch&qsrc=0&o=40186 What is a swap?], Investopedia.</ref> שני התזרימים מכונים "רגליים".
בפועל, רגל אחת היא לרוב קבועה בעוד האחרת היא משתנה, המוגדרת לפי משתנה בלתי ודאי כמו שיעור ריבית, ערך מט"ח או מחיר סחורות. עסקאות סוואפ הן לרוב עסקאות מעבר לדלפק בין חברות או מוסדות פיננסיים, כאשר משקיעים קמעונאיים לרוב אינם מעורבים בעסקאות סוואפ.<ref>[https://www.sec.gov/news/press-release/2019-226 SEC Charges International Dealer That Sold Security-Based Swaps to U.S. Investors].</ref> העסקאות יכולות לשימוש כאמצעי גידור להגנה מפני סיכונים מסוימים, כמו סיכון ריבית או שינויי מחירים.

==דוגמה לעסקת סוואפ==
לאדם א' חוב משכנתא בריבית משתנה והוא צופה כי הריבית תעלה בעתיד. לאדם ב' חוב משכנתא בריבית קבועה אך הוא צופה דווקא כי הריבית תרד בעתיד. השניים קובעים יחד שבתאריך מסוים יבצעו עסקת החלף בין המשכנתא בריבית המשתנה לבין זו בריבית קבועה וכל אחד מסכים לקחת על עצמו את התחייבויותיו של השני. באמצעות עסקת הסוואפ כל צד הצליח לשנות את תנאי המשכנתא שלו לאלה המועדפים עליו מבלי שנאלץ להיכנס למשא ומתן מחודש עם המלווה. יש לזכור שמדובר בעסקת סכום אפס, שכן אם צד אחד בוודאות ירוויח, הצד השני יפסיד.

==היסטוריה וגודל שוק==
עסקאות סוואפ התפרסמו לראשונה בשנת 1981, כאשר חברת IBM והבנק העולמי נכנסו להסכם סוואפ.<ref>[https://www.bauer.uh.edu/rsusmel/7386/Case%20-%20IBM%20WB%20Swap.pdf Case Study: Currency Swaps IBM and the World Bank], RR & RS, Finance Department, University of Houston.</ref> כיום, עסקאות סוואפ נמנות בין החוזים הפיננסיים הנסחרים ביותר בעולם, כאשר בשנת 2010 שווי העסקאות הכולל עלה על 348 טריליון דולר, לפי הבנק להסדרי סליקה בינלאומיים.<ref>[https://www.bis.org/publ/otc_hy1711.htm "OTC derivatives statistics at end-June 2017"], www.bis.org. 2017-11-02.</ref>
בעוד ששוק סוואפ המטבע התפתח קודם לכן, שוק סוואפ הריבית (כפי שמצוין בדוגמה לעיל) עקף אותו במשך השנים.<ref>[https://epdf.pub/international-financial-management-3rd-edition.html INTERNATIONAL FINANCIAL MANAGEMENT, THIRD EDITION, PART TWO, Chapter 10: "Currency and Interest Rate Swaps", by Eun Resnick; The McGraw−Hill Companies, 2004.]</ref>

==סוגי סוואפ==
הסוגים הכללים של עסקאות סוואפ, לפי סדר חשיבותם הכמותית, הם:
* סוואפ ריבית – הנפוץ ביותר. השימוש העיקרי בו נעשה כאשר חברה מסוימת מעדיפה את היתרונות שבריבית קבועה בעוד חברה אחרת את אלו שבריבית משתנה. כאשר חברה מבקשת הלוואה היא לרוב תבחר את תנאי ההלוואה בהתאם לסכום הריבית הנמוך ביותר שתשלם, בהתעלם מהיתרונות שבריבית קבועה או משתנה הרלוונטיים לצרכיה. עסקאות סוואפ ריבית נועדו לפתור בעיה זו, כיוון שיכולות להפוך את המשתנה לקבועה ולהפך.
* סוואפ בסיס – החלפה בין שתי ריביות משתנות לפי שוקי כסף שונים.
* סוואפ מטבע – בדומה לסוואפ ריבית, צד אחד מבקש להחליף מטבע בשל יתרונות שונים או צפי מיוחד בנוגע למטבע של הצד השני.
* סוואפ אינפלציה.
* סוואפ סחורות – כאשר השינוי בערך הנכס הפיננסי תלוי בשווי סחורה מסוימת, לרוב נפט גולמי.
* סוואפ אשראי (Credit Default Swap).

==קישורים חיצוניים==
* 
* [https://www.investopedia.com/terms/s/swap.asp עסקאות החלף (SWAP)] באתר Investopedia

==הערות שוליים==

קטגוריה:ניירות ערך